Rozes

Rozes (Rosa) ir rožu dzimtas ziedaugu ģints. Ģintī ir vairāk nekā 400 sugas, pēc citu zinātnieku domām sugu skaits ģintī ir mazāks, jo sugas savā starpā viegli veido hibrīdus. Šķirņu skaits ir lielāks par 25 tūkstošiem. Rožu dabiskais izplatības areāls ir Eirāzija un Ziemeļamerika. Rozes bieži tiek izmantotas kā mīlestības simbols, pasniedzot tās mīļotajam cilvēkam. Rožu eļļa ir pieprasīta parfimērijas rūpniecībā.

 Apraksts 
Rozes ir daudzgadīgi krūmi vai puskrūmi. Rožu ziedi parasti ir sarkanā, baltā vai rozā krāsā, bet var būt ar dzeltenā, oranžā un citās krāsās. Ziedi ir kārtni ar stipri attīstītu ziedgultni. Rožu zieda formula ir Ca5Co5A∞G∞. Rozēm uz kāta parasti ir ērkšķi.

 Sistemātika 
Ģintī ir vairāk nekā 400 sugas, pēc citu zinātnieku domām sugu skaits ģintī ir mazāks, jo sugas savā starpā viegli veido hibrīdus. Ģints sīkāk dalās 4 apakšģintīs: Hulthemia (agrāk Simplicifoliae), Hesperrhodos, Platyrhodon un Rosa.

Rožu apakšgints sīkāk dalās vēl 11 sekcijās:

 Banksianae,
 Bracteatae,
 Caninae,
 Carolinae,
 Chinensis,
 Gallicanae,
 Gymnocarpae,
 Laevigatae,
 Pimpinellifoliae,
 Rosa (arī Cinnamomeae),
 Synstylae.

 Rozes Latvijā 
Latvijā savvaļā ir sastopamas 17 sugas. Sešas no šīm sugām ir dārzbēgļi. Visizplatītākās sugas ir maija roze (Rosa majalis), potcelmu roze (Rosa subcanina) un Vogēzu roze (Rosa vosagiaca).

 Suga Zinātniskais nosaukums Piezīmes ābolu roze Rosa pomifera ierakstīta Baltijas jūras reģiona Sarkanajā grāmatā krokainā roze Rosa rugosa  maija roze (rudā roze) Rosa majalis  maijrozīte Rosa spinosissima mīkstā roze Rosa mollis ierakstīta Latvijas Sarkanajā grāmatā 3. kategorijā pelēkzilā roze Rosa caesia potcelmu roze Rosa subcanina sārtlapu roze Rosa glauca smaržlapu roze Rosa rubiginosa ierakstīta Latvijas Sarkanajā grāmatā 3. kategorijā suņu roze Rosa canina  Šerarda roze Rosa sherardii ierakstīta Latvijas Sarkanajā grāmatā 3. kategorijā Vogēzu roze Rosa vosagiaca

 Atsauces 

 Ārējās saites 

 Rožu audzēšana un kopšana

Kategorija:Rožu apakšdzimta
Kategorija:Rožu dzimtas ģintis